 Mudane Gudoomiye Mudaneyaal,Tahriibku waa aafo qaran oo soo wajahday dadkeena iyo dalkeena, waxayna ka kooban yihiin laba qaybood, kuwo naga tahriiba iyo kuwo noo soo tahriiba, kuwa naga tahriiba waa xoogii dalka, waa aqoontii berito, waxay qoysaskooda u geystaan burbur dhaqaale oo ku siman inay xaraashaan guryahooda iyo hantidooda, taasoo qoysaska laga tahriiba u keenaysa hoylaaan iyo barakac dhaqaale, iyadoo aan la garanayn tahriibuhu meesha uu ku danbeeyo nolol iyo geeri, kuwo noo soo tahriiba waxaa nooga imaan karta khatar amni iyo mid caafimaad, sidaas darteed Dawladdu waxay ka soo saartay awaamiir cad oo lagu joojinayo tahriibta, waxaana la furay xafiiska la-dagaallanka tahriibta iyo ka-gacansiga dadka, cid kasta oo falkaas ka qeyb qaata waxaa la horgeynayaa cadaalada. 